jkorsvik/nowiki_second_scrape_merged huggingface dataset:
Fermis paradoks

Fermis paradoks påpeker at hvis utenomjordisk liv eksisterer, så burde «de» ha kontaktet oss allerede. Dette har bakgrunn i at Solen er en forholdsvis ung stjerne i astronomisk målestokk, og med tanke på de milliardene av stjernene i Melkeveien – og universet forøvrig – med tilhørende jordlignende planeter, så er det sannsynlig at flere av disse planetene har kunnet utviklet seg til å bli en avansert sivilisasjon, og at de potensielt sett ligger langt foran oss teknologisk. 
Paradokset ligger i at «de» enda ikke har kontaktet oss; universets alder og størrelse tilsier at flere avanserte sivilisasjoner eksisterer. Men selv om det stemmer, så er det et paradoks at vi ikke kan bevise «deres» eksistens.
Fermis paradoks oppsto etter en uttalelse fra den italiensk-amerikanske fysikeren Enrico Fermi. «Hvor er de?», spurte han, og siktet til eventuelt annet liv i verdensrommet.


== Årsaker og teorier ==
Det er flere årsaker og/eller teorier til paradokset. Noen av dem er:

Nærmeste sivilisasjon ligger langt borte, og ettersom radiosignaler avtar i styrke over lange distanser, er det med dagens teknologi umulig for oss å oppdage disse signalene. I tillegg er det ikke sikkert at andre sivilisasjoner benytter radiosignaler for å kommunisere.
Andre sivilisasjoner har med overlegg valgt å ikke kontakte oss.
Planeter hvor man ikke ser stjernene er vanlig, og liv på disse planetene kan kanskje ikke forstå at de befinner seg i et univers.
Ettersom det er umulig å forflytte seg raskere enn lysets hastighet, iallfall med dagens teknologi, er det i praksis ikke gjennomførbart å kolonisere andre planeter.
Avanserte sivilisasjoner kan ha en kort eksistens. Kjernefysiske våpen, epidemier, naturkatastrofer og asteroidenedslag utgjør alle en stor trussel mot menneskeheten, og med tanke på at mennesket i sin nåværende form har eksistert i «bare» 200 000 år, og vi har lett aktivt etter utenomjordisk liv siden tidlig på 1960-tallet, så er vi fortsatt tidlig i vår eksistens relativt til andre, potensielle, avanserte sivilisasjoner.
Andre sivilisasjoner har forsøkt å kontakte oss før vi utviklet evnen til å kommunisere ved hjelp av teknologiske instrumenter. På samme måte kan andre sivilisasjoner prøve å kontakte oss etter at vi eventuelt har dødd ut.
Vi er den mest avanserte sivilisasjonen i Melkeveien, eller i hele Universet. Det kan også hende at Jorden er den eneste planeten i Universet hvor liv kan oppstå og/eller hvor liv kan utvikle seg over tid.
Utenomjordisk liv er allerede på Jorden, men vi er ikke i stand til å oppdage det.
Eventuelle sivilisasjoner tar ikke kontakt fordi en sivilisasjon på et tidspunkt oppfinner noe som er så dødelig at den vil drepe alt liv innad i den gitte sivilisasjonen.


== Referanser ==
Alexander Bergmann

Alexander Bergmann (født 16. mai 1987) er en tysk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en åttendedelsfinale i parallellstorslalåm.


== Referanser ==


== Eksterne lenker ==
(en) Alexander Bergmann – Olympics.com 
(en) Alexander Bergmann – Olympic.org 
(en) Alexander Bergmann – Olympedia 
(en) Alexander Bergmann – Sports-Reference (OL-resultater – arkivert) 
(de) Alexander Bergmann – Tysklands olympiske komité 
(en) Alexander Bergmann – FIS (snøbrett)
Matthew Morison

Matthew Morison (født 9. april 1987) er en canadisk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en åttendedelsfinale i parallellstorslalåm.


== Referanser ==


== Eksterne lenker ==
(en) Matthew Morison – Olympedia 
(en) Matthew Morison – Sports-Reference (OL-resultater – arkivert) 
(en) Matthew Morison – FIS (snøbrett)
VM i landeveissykling – Mennenes landeveisritt

VM i landeveissykling – Mennenes landeveisritt ble første gang arrangert for profesjonelle i 1927. Fra 1921 til 1995 var det et eget ritt for amatører. Fra 1996 har rittet vært for alle eliteryttere. Ryttere under 23 år som ikke har kontrakt med et lag på øverste nivå, deltar i U23-rittet.
Thor Hushovd vant rittet i 2010, Edvald Boasson Hagen tok sølv i 2012, og Alexander Kristoff tok sølv i 2017.


== Medaljevinnere ==


== Eksterne lenker ==
http://sports123.com/rcy/mw-rr.html Arkivert 17. august 2016 hos Wayback Machine.
Philipp Schoch

Philipp Schoch (født 10. oktober 1979) er en sveitsisk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en åttendedelsfinale i parallellstorslalåm. Han vant gull i denne øvelsen både under Vinter-OL 2002 og 2006


== Referanser ==


== Eksterne lenker ==
(de) Philipp Schoch – Munzinger Sportsarchiv 
(en) Philipp Schoch – Olympedia 
(en) Philipp Schoch – Sports-Reference (OL-resultater – arkivert) 
(en) Philipp Schoch – FIS (snøbrett)
Voster

Voster er en bygd som ligger i nordre del av Strand kommune i Rogaland. Stedet deles gjerne inn i områdene Flaten, Kjelvå og Haugen, og de høyeste punktene er Kjortåsen (230 moh) og Medåsen (146 moh). Ellers opptar et av kommunens største vann, Vostervatnet en stor del av arealet.


== Om stedsnavnet ==
Varianter av stedsnavnet Voster kan spores tilbake til år 1338, da det i et brev ble kunngjort at Thorkel Bergulfssön solgte «6 Maanedmatsbol i Vervik i Bonster (Vormster) Sogn i Ryfylke» til Abbed Hogne for 9 Mark sølv. Andre navn stedet har blitt omtalt som, er bl.a. Wormster, Vormsta og Varstad. Dagens skrivemåte har blitt brukt siden 1886..
Det antas at stedsnavnet stammer fra adjektivet varmr som betyr oppvarming, eller varmt sted. Nominativsformen er vårmstr, mens genitivsformen er varmstar. Dette samsvarer med den lune beliggenheten Voster har. Stedet er omringet av fjell som i noen grad sperrer for både vind og skyer.


== Referanser ==
Andrej Sobolev

Andrey Sobolev (født 27. november 1989) er en russisk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en åttendedelsfinale i parallellstorslalåm.Under Vinter-OL 2022 i Beijing, ble han utslått i kvalifiseringen.


== Referanser ==


== Eksterne lenker ==
(en) Andrey Sobolev – Olympics.com 
(en) Andrey Sobolev – Olympic.org 
(en) Andrey Sobolev – Olympedia 
(en) Andrey Sobolev – Sports-Reference (OL-resultater – arkivert) 
(en) Andrey Sobolev – FIS (snøbrett)
VM i landeveissykling – Mennenes landeveisritt for amatører

VM i landeveissykling – Mennenes landeveisritt for amatører ble første gang arrangert i 1921. I 1996 ble det erstattet av U23-rittet.


== Eksterne lenker ==
http://sports123.com/rcy/mw-rra.html Arkivert 14. august 2004 hos Wayback Machine.
VM i landeveissykling – Mennenes temporitt

VM i landeveissykling – Mennenes temporitt ble første gang arrangert i 1994. Fabian Cancellara og Tony Martin har vunnet fire ganger, og Tony Martin og Michael Rogers og har vunnet tre ganger på rad.


== Medaljevinnere ==
*David Millar vant, men ble senere tatt i doping og fratatt seieren


== Eksterne lenker ==
https://www.procyclingstats.com/race/world-championship-itt
Simon Schoch

Simon Schoch (født 7. oktober 1978) er en sveitsisk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en kvartfinale i parallellstorslalåm. Han tok gull i denne øvelsen under Vinter-OL 2006.


== Referanser ==


== Eksterne lenker ==
(en) Simon Schoch – Olympedia 
(en) Simon Schoch – Sports-Reference (OL-resultater – arkivert) 
(en) Simon Schoch – FIS (snøbrett)
Rok Flander

Rok Flander (født 26. juni 1979) er en slovensk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en kvartfinale i parallellstorslalåm.


== Referanser ==


== Eksterne lenker ==
Offisielt nettsted 
(en) Rok Flander – kategori av bilder, video eller lyd på Commons 
(en) Rok Flander – Olympedia 
(en) Rok Flander – Sports-Reference (OL-resultater – arkivert) 
(en) Rok Flander – FIS (snøbrett)
Rok Marguč

Rok Marguč (født 25. mai 1986) er en slovensk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en kvartfinale i parallellstorslalåm.Under Vinter-OL 2022 i Beijing, ble han utslått i kvalifiseringen.


== Referanser ==


== Eksterne lenker ==
Offisielt nettsted 
(en) Rok Marguč – Olympics.com 
(en) Rok Marguč – Olympic.org 
(en) Rok Marguč – Olympedia 
(en) Rok Marguč – Sports-Reference (OL-resultater – arkivert) 
(en) Rok Marguč – FIS (snøbrett)
Andreas Prommegger

Andreas Prommegger (født 10. november 1980) er en østerriksk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en kvartfinale i parallellstorslalåm.Under Vinter-OL 2022 i Beijing, ble han utslått i kvartfinalen.


== Referanser ==


== Eksterne lenker ==
(de) Andreas Prommegger – Munzinger Sportsarchiv 
(en) Andreas Prommegger – Olympics.com 
(en) Andreas Prommegger – Olympic.org 
(en) Andreas Prommegger – Olympedia 
(en) Andreas Prommegger – Sports-Reference (OL-resultater – arkivert) 
(en) Andreas Prommegger – FIS (snøbrett)
VM i landeveissykling – Mennenes landeveisritt (U23)

VM i landeveissykling – Mennenes landeveisritt (U23) ble første gang arrangert i 1996. 
Kurt Asle Arvesen vant i 1997, Sondre Holst Enger tok bronse i 2013, Sven Erik Bystrøm og Kristoffer Skjerping tok gull og bronse i 2014, og Kristoffer Halvorsen vant i 2016.
Ryttere som var under kontrakt med lag på øverste nivå fikk fram til 2016 ikke delta, selv om de var i U23-klassen. I 2016 ble reglene endret slik at alle ryttere under 23 år får delta så lenge de ikke tidligere har deltatt i et seniorritt i VM.


== Medaljevinnere ==


== Referanser ==


== Eksterne lenker ==
http://sports123.com/rcy/mw-u23rr.html Arkivert 2. april 2015 hos Wayback Machine.
Patrick Bussler

Patrick Bussler (født 1. juni 1984) er en tysk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var nummer 4 i parallellstorslalåm.


== Referanser ==


== Eksterne lenker ==
(en) Patrick Bussler – Olympics.com 
(en) Patrick Bussler – Olympic.org 
(en) Patrick Bussler – Olympedia 
(en) Patrick Bussler – Sports-Reference (OL-resultater – arkivert) 
(de) Patrick Bussler – Tysklands olympiske komité 
(en) Patrick Bussler – FIS (snøbrett)
VM i landeveissykling – Mennenes temporitt (U23)

VM i landeveissykling – Mennenes temporitt (U23) ble første gang arrangert i 1996. 
Thor Hushovd vant i 1998.
Ryttere som var under kontrakt med lag på øverste nivå fikk fram til 2016 ikke delta, selv om de var i U23-klassen. I 2016 ble reglene endret slik at alle ryttere under 23 år får delta så lenge de ikke tidligere har deltatt i et seniorritt i VM.


== Medaljevinnere ==


== Referanser ==


== Eksterne lenker ==
http://sports123.com/rcy/mw-u23tt.html Arkivert 2. april 2015 hos Wayback Machine.
VM i landeveissykling – Kvinnenes temporitt

VM i landeveissykling – Kvinnenes temporitt ble første gang arrangert i 1994. 


== Medaljevinnere ==


== Eksterne lenker ==
http://sports123.com/rcy/ww-tt.html Arkivert 3. mars 2016 hos Wayback Machine.
Eleanor Parker

Eleanor Jean Parker (født 26. juni 1922 i Cedarville i Ohio, død 9. desember 2013 i Palm Springs i California) var en amerikansk skuespillerinne som dukket opp i mer enn 80 filmer og TV-serier i løpet av livet sitt. Hun ble ofte dømt «allsidig», og forfatteren Doug McClelland kalte henne «en kvinne med tusen ansikter»; han skrev også en biografi om Parker med samme navn.
Eleanor Parker ble i 1941, i en alder av kun 18 år, signert av Warner Brothers. Hun ble nominert til Oscar for beste kvinnelige hovedrolle tre ganger i løpet av 1950-tallet; for Caged (1950), Detective Story (1951) og Interrupted Melody (1955). For rolleskildringen i Caged vant hun en pris under filmfestivalen i Venezia. En av de mest kjente rollene hennes er Elsa von Schraeder i filmmusikalen The Sound of Music fra 1965, som vant Oscar for beste film. Parker døde i 2013 i en alder av 91 år som følge av kraftig lungebetennelse.


== Referanser ==


== Eksterne lenker ==
(en) Eleanor Parker på Internet Movie Database 
(sv) Eleanor Parker i Svensk Filmdatabas 
(da) Eleanor Parker på Filmdatabasen 
(da) Eleanor Parker på Scope 
(fr) Eleanor Parker på Allociné 
(en) Eleanor Parker på AllMovie 
(en) Eleanor Parker hos Turner Classic Movies 
(en) Eleanor Parker hos Rotten Tomatoes 
(en) Eleanor Parker hos The Movie Database 
(en) Eleanor Parker hos Internet Broadway Database 
(en) Eleanor Parker hos Internet Broadway Database
Bartolomé Hidalgo

Bartolomé José Hidalgo (født 24. august 1788 i Montevideo, død 28. november 1822) var en uruguayansk forfatter og dikter. Hidalgo er en folkloristisk poet og en av de viktigste forfatterne i Gaucho poesi i Argentina og Uruguay.
Hans mest kjente dikt er Cielitos, Las Octavas Orientales og Los Tres Gauchos Orientales.Ruta 13 i Uruguay er oppkalt etter Bartolomé Hidalgo.


== Verker ==
Marcha Oriental: Himno Oriental (1811)
Sentimientos de un patriota (1816)
La libertad civil (1816)
El Triunfo (1816)
Marcha Nacional Oriental (1816)
Epitalamio a don Francisco de Antuña (1818)
Cielito a la Acción de Maipú (1818)
Cielito a la venida de la expedición española (1819)
Un gaucho de la Guardia del Monte contesta al Manifiesto de Fernando (1820)
Cielito patriótico del gaucho Ramón Contreras (1820)
Diálogo patriótico interesante (1821)
Nuevo diálogo patriótico (1821)
Al triunfo de Lima y el Callao (1821)
Relación (1822)


== Referanser ==


== Eksterne lenker ==
(en) Bartolomé Hidalgo – kategori av bilder, video eller lyd på Commons
DS «Solungen»

DS «Solungen» var et dampskip som gikk i rute på Glomma mellom Eid og Nor i Solør, fra 1861 til 1893.
Initiativet til byggingen av «Solungen» ble tatt av stortingsmann Hans H. S. Schulze. Han fikk stiftet et aksjeselskap som bestilte et dampskip fra Akers mekaniske verksted i Christiania. Dette var det 7. dampskipet som ble bygget på verftet. Skipet ble levert i deler og satt sammen på Nor i Brandval. Det var 63 fot langt og 11,25 fot bredt, og kunne ta 60 passasjerer. På turen mellom Eid og Nor brukte det tre timer.
«Solungen»s første fart fant sted 5. september 1861, med tale av A. O. Vinje. Da Solørbanen kom i 1893, opphørte dampskipsfarten og skipet ble solgt til en privatmann i Åsnes. Det ble hugget opp under første verdenskrig. Skipets saluttkanoner er bevart på Glomdalsmuseet.


== Kilder ==
Sven R. Gjems: Glomma flommer i Grue. Namnå: S. R. Gjems, 1995.
Kristin Bengtsson

Gärd Kristin «Kicki» Bengtsson (født 12. januar 1970 i Stockholm) er en svensk tidligere fotballspiller og nåværende fotballtrener. Bengtsson, som var forsvarsspiller, spilte i sin aktive karriere for en rekke klubber i Sverige, USA og Japan, samt for Sveriges kvinnelandslag i fotball. Bengtsson har to ganger vunnet Diamantbollen.


== Landslagskarriere ==
Bengtsson har 157 landslagskamper og 14 scoringer for Sverige, og har deltatt i tre VM-sluttspill, fem EM-sluttspill, samt vært deltaker i OL tre ganger.


== Etter karrieren ==
Bengtsson er individuell trener i Hammarby IF DFF.


== Meritter ==


=== Djurgården/Älvsjö ===
Damallsvenskan: 2004


=== Individuelt ===
Diamantbollen: 1994, 2004


== Referanser ==


== Eksterne lenker ==
(en) Kristin Bengtsson – Olympics.com 
(en) Kristin Bengtsson – Olympic.org 
(en) Kristin Bengtsson – Olympedia 
(en) Kristin Bengtsson – Sports-Reference (OL-resultater – arkivert) 
(sv) Kristin Bengtsson – Sveriges olympiske komité 
(en) Kristin Bengtsson – FIFA 
(en) Kristin Bengtsson – UEFA 
(en) Kristin Bengtsson – WorldFootball.net 
(no) Kristin Bengtsson – Norges Fotballforbund 
(de) Kristin Bengtsson – Soccerdonna
Carolina Reaper

Carolina Reaper er en kultivar av planten Capsicum chinense. Planten Capsicum chinense er mest kjent under navnet havannapeppar eller habanero, og regnes som verdens sterkeste naturlige frukt med chilipepper. Frukten er rød med knudret overflate og en ljå-lignende hale. Den ble først dyrket fram av Ed Currie, som eier chilipepperfirmaet PuckerButt. I et intervju med Wired beskriver Ed Currie Carolina Reaper som: «En vakker frukt med en ondskapsfull pakke på innsiden.I 2012 fikk Carolina Reaper den offisielle tittelen som «verdens sterkeste chili». Den kom i Guinness World Records fra 2013.Carolina Reaper ligger i snitt  på 1 569 300 scovillegrader, men har blitt målt til over 2 200 000 grader på scovilleskalaen.. Den slo den tidligere rekorden, som ble holdt av Trinidad Scorpion Butch T med 1 463 700 scovillegrader.
Den danske musikeren, entertaineren og filantropen Claus Pilgaard, kjent som Chili Klaus for Kari og Ola Nordmann, har utviklet en serie chiliprodukter. Deriblant finner man produktet «Chili Klaus, Carolina Reaper Powder», i produktbeskrivelsen beskriver Chili Klaus - og gjengen -  Carolina Reaper slik: «Den har en forførende sødme som fort erstattes av en brutal styrke». I tillegg til at chilipulveret bør oppbevares utilgjengelig for barn.


== Referanser ==
Botnegaten (Tønsberg)

Botnegaten (1-19, 2-24) er en 400 meter lang gate i Tønsberg.
Gaten har fått navn etter den tidligere Botne kommune.


== Referanser ==
Holmestrandgaten (Tønsberg)

Holmestrandgaten (1-11, 2-14) er en 360 meter lang gate i Tønsberg.
Gaten har fått navn etter Holmestrand.


== Referanser ==
Smiuvegen (Oslo)

Smiuvegen (1–261, 2–12) er en vei på Stovner/Smedstua i bydel Stovner i Oslo. Den går nordover fra Jorines vei, så vestover i undergang under Fossumveien og deretter mot sør og vest til mellom Haugenstua skole (nr. 257) og det som var lokalene til Oslo voksenopplæring Smedstua (nr. 255).
Navnet ble vedtatt i 1970.
Nedre Stovner gård ligger i nr. 71.


== Kilder ==
Knut Are Tvedt, red. (2010). «Smiuvegen». Oslo byleksikon (5. utg.). Oslo: Kunnskapsforlaget. s. 521. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Skullerudbakken (Oslo)

Skullerudbakken (147, 2A–148) er en vei på Skullerud i bydel Østensjø i Oslo. Den går fra Enebakkveien til Skullerud gård (i General Ruges vei 111A, ved siden av en næringspark). En veibom hindrer gjennomkjøring til Enebakkveien (E6), og adkomst skjer via Johan Scharffenbergs vei.
Navnet ble vedtatt i 1937.
Veien har bebyggelse knyttet til flere borettslag, og tidligere Nordstrand Tuberkulosehjem


== Referanser ==


== Kilder ==
Knut Are Tvedt, red. (2010). «Skullerudbakken». Oslo byleksikon (5. utg.). Oslo: Kunnskapsforlaget. s. 513. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Larvikgaten (Tønsberg)

Larvikgaten (1-25, 2-34) er en 650 meter lang gate i Tønsberg. Gaten har fått navn etter Larvik.
I Larvikgaten 23 ligger Træleborg bo- og behandlingssenter.


== Referanser ==
Skullerudskogen (Oslo)

Skullerudskogen (1−41E) er en vei på Skullerud i bydel Østensjø i Oslo. Den går som blindvei sørvestover fra Skullerudveien. Navnet ble vedtatt i 2004.
Veien har blokker oppført i 2005 i OBOS-borettslaget Skullerudhagen.


== Referanser ==


== Kilder ==
Knut Are Tvedt, red. (2010). «Skullerudskogen». Oslo byleksikon (5. utg.). Oslo: Kunnskapsforlaget. s. 513. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Skullerudstubben (Oslo)

Skullerudstubben (2–48; ingen oddetallsadresser) er en vei på Langerud i bydel Østensjø i Oslo. Den går som blindvei på nordøstsiden av Skullerudveien.
Navnet ble vedtatt i 1974.
Veien har småhusbebyggelse.


== Kilder ==
Knut Are Tvedt, red. (2010). «Skullerudstubben». Oslo byleksikon (5. utg.). Oslo: Kunnskapsforlaget. s. 513. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Skøyen terrasse (Oslo)

Skøyen terrasse (1–40 fortløpende) er en vei på Skøyen i bydel Ullern i Oslo. Den går nordøstover fra snuplassen innerst i Nedre Skøyen vei til et parkeringsområde og har dessuten forgreninger i form av gangveier gjennom boligfeltet Skøyen terrasse.
Navnet ble vedtatt i 1982.
Bebyggelsen (oppført ved Selvaagbygg 1981–82) er tilknyttet Hoffsgrenda borettslag.


== Kilder ==
Knut Are Tvedt, red. (2010). «Skøyen terrasse». Oslo byleksikon (5. utg.). Oslo: Kunnskapsforlaget. s. 515. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Johanna Langefeld

Johanna Langefeld (født 5. mars 1900 i Essen i Tyskland, død 26. januar 1974 i Augsburg) var en tysk kvinnelig vakt som arbeidet i tre nazistiske konsentrasjonsleirer: Lichtenburg, Ravensbrück og Auschwitz. Hun var kommandant i den kvinnelige delen av Auschwitz under andre verdenskrig.
Langefeld ble født i Kupferdreh, nåværende Essen i Tyskland, og vokste opp i en luthersk, nasjonalistisk familie. Faren arbeidet som smed. I 1924 flyttet hun til Mülheim og giftet seg med Wilhelm Langfeld. Ektemannen døde i 1926 av en lungesykdom. I 1928 ble hun gravid med en annen mann. Hun forlot byen kort tid etter dette, og flyttet til Düsseldorf, hvor hun fødte en sønn i august. 
Langefeld var arbeidsledig til hun fylte 34. Da begynte hun å undervise i mat og helse i byen Neuss. Fra 1935 jobbet hun som vakt i en såkalt Arbeitsanstalt i Brauweiler, som i praksis var et fengsel for prostituerte, arbeidsløse og hjemløse kvinner, og andre som ble definert som «antisosiale». Disse innsatte bli senere sendt i konsentrasjonsleirer. 
I  september 1937 meldte Langefeld seg inn i Nationalsozialistische Deutsche Arbeiterpartei (NSDAP).


== Konsentrasjonsleirer ==
I mars 1938 søkte Langefeld jobb som vakt i den første SS-leiren for kvinner i Lichtenburg-leiren. Etter ett år der ble hun gjort til sjef over de kvinnelige vaktene i denne leiren. Hun ble værende her fram til fangene ble flyttet til Ravensbrück i mai 1939. Hun hadde ansvaret for gjennomføringen av drapene på de fangene i Ravensbrück som skulle lukes ut som en del av Aktion 14f13. I juli 1940 lot hun vinduene i de jødiske blokkene spikre igjen, og nektet i tre dager de angjeldende kvinnene vann og mat. I mars 1942 ble Langefeld tildelt ansvar i oppbyggingen av en ny kvinneleir i Auschwitz. Hun gjennomførte seleksjonene til gasskammeret både i Ravensbrück og Auschwitz, men i 1943 forsøkte hun å beskytte noen dødsdømte polske kvinner. For dette ble hun fjernet fra tjenesten, men arrestert etter krigen.


== Etter krigen ==
Hun ble arrestert av US Army i 1945 og overlevert til polske myndigheter. Hun unnslapp rettssaken mot seg i Krakow, da hun klarte å rømme fra fengselet 23. desember 1946 med hjelp fra noen av sine tidligere fanger. Deretter levde hun i dekning i et kloster noen år før hun i hemmelighet returnerte til Tyskland hvor hun levde sammen med sin søster. Hun døde i 1974 uten noen gang å ha stått til rette for sine forbrytelser.


== Referanser ==
Slalåmveien (Oslo)

Slalåmveien finnes også i LommedalenSlalåmveien (7–15, 10–16) er en vei i Ullernåsen i bydel Ullern i Oslo. Den går som blindvei nordøstover fra Ullernkammen.
Navnet ble vedtatt i 1963 og viser til slalåmkjøring i Mærradalskleiva fram til 1940-årene.


== Kilder ==
Knut Are Tvedt, red. (2010). «Slalåmveien». Oslo byleksikon (5. utg.). Oslo: Kunnskapsforlaget. s. 516. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.